
Rezumat: Mihai Robu este primul Episcop moldovan de baştină înmormântat 
în Catedrala Romano-Catolică „Adormirea Maicii Domnului” din Iaşi; iar 
istoria Moldovei se prezintă zbuciumată, ca un mister al suferinței în dieceza 
noastră. Avem în fața noastră o personalitate care s-a remarcat, de-a lungul 
episcopatului, prin ridicarea de numeroase biserici, printr-o grijă deosebită 
pentru seminarul diecezan, prin multe vizite canonice însoţite de administrarea 
sfântului Mir, prin susținerea presei catolice şi, nu în ultimul rând, prin 
ocrotirea celor greu încercaţi în timpul celui de-al Doilea Război Mondial. Dacă 
ar fi să rezumăm în cinci cuvinte-cheie activitatea episcopului Mihai Robu, 
acestea ar fi: identitate, unitate, fidelitate, latinitate, umanitate. Identitatea se 
referă la teologia sacramentală a preoţiei lui Cristos care s-a transfigurat în 
persoana lui Mihai Robu; unitatea priveşte spre universalitatea catolicității 
Bisericii pe care a slujit-o în toată integralitatea ortodoxiei canonice pe care 
o reprezenta; fidelitatea se va concretiza în dragostea apostolică manifestată 
față de scaunul apostolic petrin; latinitatea va fi virtutea cu care şi-a slujit 
poporul din care provenea, iar umanitatea va desăvârşi creştinul care se va 
fi aplecat asemenea samariteanului milostiv în toate momentele de suferință 
prin care va fi trecut poporul român. Putem surprinde aici misterul unităţii 
intrinseci a vieţii şi activităţii episcopului Mihai Robu, analizând în acelaşi 
timp angajamentul său pastoral, destoinicia şi hotărârea cu care îşi va susține 
poporul creştin ce i-a fost hărăzit să-l conducă la mântuire. 

Cuvinte-cheie: universalitate, identitate, catolicitate, unitate, angajare, 
fidelitate, popor, latinitate, umanitate. 


Abstract: Mihai Robu is the first Moldavian native bishop buried in “The 
Assumption of Our Lady” Roman-Catholic Cathedral of Iaşi; and the history 
of Moldavia was tumultuous, as a mystery of suffering in our diocese. We have 
in front of us a personality that stood out, along his episcopate, by raising 
numerous churches, with special care for the diocesan seminary, by several 
canonical visits accompanied by the administration of the sacred chrism, by 
supporting the Catholic press and, and last but not least, by the protection 
of those less fortunate during the Second World War. If I had to summarize 
in five keywords Bishop Mihai Robu's work, they would be: identity, unity, 
loyalty, latinity, humanity. The identity refers to the sacramental theology 

of Christ's priesthood, which transfigured in the person of Mihai Robu; the 
unity looks towards the universality of the Catholic Church which he served 
throughout the whole canonic orthodoxy that he was representing; the loyalty 
will result in the apostolic love expressed towards the Petrine Apostolic chair; 
the latinity will be the virtue that has served the people who belonged to, and 
the humanity will complete the Christian who will be also bent like the merciful 
Samaritan at all suffering times through which the Romanian people will be 
passed. We capture here the mystery of the intrinsic unity of life and work of 
Bishop Mihai Robu while analyzing his pastoral commitment, the sufficiency 
and determination that will support the Christian nation that was destined to 
pe lead to salvation. 

Keywords: universality, identity, catholicity, unity, commitment, loyalty, 
people, latinity, humanity. 


Preambul 


Mihai Robu este primul Episcop moldovan de baştină? înmormântat 
în Catedrala Romano-Catolică „Adormirea Maicii Domnului” din laşi; 
iar istoria Moldovei se prezintă zbuciumată, ca un mister al suferinței în 
dieceza noastră: 


Poate n'a fost o dieceză mai sbuciumată de cât dieceza Iaşilor. La cârma ei s'au 
perindat atâția prelați, din atâtea colțuri de lume. Eparhia noastră întruneşte 
atâta împietrițare de naţiuni, fiecare cu obiceiurile şi pretenţiile sale. Se cerea 
destoinicie pentru împăcare şi strângerea tuturor sub aceeaş puternică credință 
şi conducere catolică‘. 


Despre această destoinicie dorim să vorbim, căci avem în fața noastră o 
personalitate care s-a remarcat, de-a lungul episcopatului, prin ridicarea 
de numeroase biserici, printr-o grijă deosebită pentru Seminarul diecezan, 
prin multe vizite canonice însoțite de administrarea sfântului Mir, prin 
susținerea presei catolice şi, nu în ultimul rând, prin ocrotirea celor 
greu încercaţi în timpul celui de-al Doilea Război Mondial”. Dacă ar fi să 
rezumăm în cinci cuvinte-cheie activitatea episcopului Mihai Robu, acestea 
ar fi: identitate, unitate, fidelitate, latinitate, umanitate. Identitatea se 
referă la teologia sacramentală a preoţiei lui Cristos care s-a transfigurat 
în persoana lui Mihai Robu; unitatea priveşte spre universalitatea 
catolicității Bisericii pe care a slujit-o în toată integralitatea ortodoxiei 
canonice pe care o reprezenta; fidelitatea se va concretiza în dragostea 


3 Almanahul „Presa Bună”, Presa Bună, laşi 1941, 25. 

1 Almanahul „Presa Bună”, 25. 

5 A. MORARU - I. RĂCHITEANU, Păstorii diecezei de Iaşi şi rectorii Seminarului diecezan, 
Sapientia, Iaşi 2004, 25. 

apostolică manifestată față de scaunul apostolic petrin; latinitatea va fi 
virtutea cu care şi-a slujit poporul din care provenea, iar umanitatea va 
desăvârşi creştinul care se va fi aplecat asemenea samariteanului milostiv 
în toate momentele de suferință prin care va fi trecut poporul român. 
Putem surprinde aici misterul unității intrinseci a vieţii şi activităţii 
episcopului Mihai Robu, analizând în acelaşi timp angajamentul său 
pastoral, destoinicia şi hotărârea cu care îşi va susține poporul creştin ce 
i-a fost hărăzit să-l conducă la mântuire. 


1. Biografia episcopului Mihai Robu 


Primul episcop indigen al Dieceze Romano-Catolice de Iaşi s-a născut în 
comunitatea din Săbăoani (județul Neamţ) la 10 aprilie 18846, fiind primul 
preot dat de această însemnată parohie”. După terminarea şcolii primare 
în satul natal, a început cursurile teologice la Seminarul diecezan din 
Iaşi, în toamna anului 1894, fiind al 34-lea tânăr indigen admis la această 
instituție. De-a lungul anilor de seminar, Mihai Robu a fost un student 
silitor, dar şi evlavios?. Pe lângă dogma Bisericii, el a aprofundat diverse 
limbi: latina, italiana, franceza şi germana"; în jurnalul seminarului este 
mereu amintit în funcția de sacristan, fapt ce confirmă grija pe care o avea 
pentru celebrarea misterelor sacre!!. Mihai Robu a fost hirotonit diacon la 
19 noiembrie 1906, iar consacrarea preoțească a primit-o la 7 aprilie 1907, 
prin impunerea mâinilor primului episcop de laşi, Mons. Nicolae Iosif 
Camilli (1884-1894 şi 1904-1915). Încă din ianuarie 1907, el fusese numit 
prefect!? pentru seminariştii din laşi!”. Până la începerea Primului Război 


6 Mihai a fost fiul lui Iosif şi al Margaretei Robu, catolici practicanți din parohia Săbă- 
oani. Tradiţia orală a satului susține că primul episcop indigen de Iaşi a fost strănepotul 
deputatului Divanului ad-hoc al Moldovei Ioan Robu (cf. Fabian DoBoş, ed., Săbăoani, file 
de istorie, laşi 2002, 181; Iosif GABOR, Ierarhia catolică a Moldovei, ms., III, Frumoasa 1974, 
191). Anul naşterii episcopului Mihai Robu este acelaşi cu cel al înființării Episcopiei de 
Iaşi, care a fost fondată în urma ridicării Vicariatului Apostolic al Moldovei la rangul de 
episcopie, la data de 27 iunie 1884. 

1 Fabian DosBoş, ed., Săbăoani, file de istorie, 181. 

8 Iosif GABOR, Seminarul Catolic Iaşi, 1886-1986, ms., Luizi Călugăra 1985, 102. 

9 Cf. Aurel PERCĂ, ed., Ca toți să fie una. Studii şi articole în onoarea PS Petru Gherghel 
cu ocazia aniversării a 20 de ani de episcopat şi 70 de ani de viaţă, Sapientia, Iaşi, 2010, 299. 

1 Fabian DosBoş, ed., Săbăoani, file de istorie, 182. 

1 Arhiva Institutului Teologic Romano-Catolic Iaşi (AITRC Iaşi), Cronica Seminarului 
„Sfântul Iosif” Iaşi (Diarium), dosar 58/1903, f. 53. 

2 Funcţia de prefect cuprinde anumite îndatoriri legate de bunul mers al seminarului, 
atât pe plan administrativ, cât şi pe plan spiritual. 

13 A. MORARU — I. RĂCHITEANU, Păstorii diecezei de Iaşi..., 25. De remarcat încrederea pe 
care i-au acordat-o episcopul şi rectorul seminarului, încredințându-i o astfel de responsa- 
bulitate, deşi Mihai Robu era încă diacon. 

Mondial, preotul Mihai Robu a fost profesor şi formator în Seminarul 
diecezan, iar după anul 1914 a slujit ca paroh în comunităţile din Văleni, 
Faraoani şi Bacău, cursurile teologice fiind suspendate. Pe toată durata 
războiului, prima grijă a părintelui Mihai era aceea de a-i întări pe cei care 
aveau de suferit în urma catastrofei (răniţi, văduve, orfani etc.). Zilnic se 
înălțau la cer rugăciuni pentru cei căzuţi pe front, pentru cei care luptau 
pentru a-şi apăra patria, dar şi pentru încetarea grabnică a războiului". 
În anul 1920, părintele Mihai Robu a fost numit secretar al episcopului 
de Iaşi, Mons. Alexandru Theodor Cisar. Aşadar, a revenit la Iaşi, în 
Seminarul diecezan (redeschis la 18 octombrie 1920), unde şi-a reluat 
misiunea de formator şi profesor!5. Părintele Mihai Robu a colaborat cu 
redacția revistei diecezane Lumina creştinului (primul număr apărut în 
1913), prin publicarea unor articole care aveau drept scop dezvoltarea 
socială, culturală şi spirituală a catolicilor din Moldova!$. Mişcat de zelul 
sacerdotal al preotului Mihai Robu şi al altor trei preoți din Dieceza de Iaşi, 
episcopul Alexandru Theodor Cisar a obţinut de la Sfântul Scaun, în anul 
1924, distincții prețioase pentru aceştia. Cităm un fragment din scrisoarea 
circulară nr. 2614 din 22 februarie 1924, prin care amintitul episcop aducea 
acest lucru la cunoştinţa preoţilor şi credincioşilor din Moldova: 


Vă facem deci cunoscut că prin decretele date la 5.02.1924 au fost numiți came- 
rieri secreți, supranumerari ai Sanctităţii Sale Papa Pius al XI-lea, următorii: 
Preacucernicia sa loan Bogleş, decan de Siret şi paroh de Gherăieşti, Preacu- 
cernicia sa dr. Anton Gabor, director al şcolii din Iaşi şi redactor al revistei Lu- 
mina creştinului, Preacucernicia sa dr. Marcu Glase, decan de Basarabia şi 
paroh de Chişinău, şi Preacucernicia sa părintele Mihai Robu, secretar episco- 
pal. De acum încolo, aceştia mai sus numiţi au titlul de monseniori şi toate 
prerogativele acordate demnităţii primite. Onorificenţele date sunt menite a 
face cunoscută râvna lor pentru mărirea numelui lui Dumnezeu şi binele sfin- 
tei Biserici”. 


În urma demisiei de la scaunul arhiepiscopal de Bucureşti a lui 
Raymund Netzhammer (1924)'5, Sfântul Scaun l-a numit pe episcopul de 
Iaşi Alexandru Theodor Cisan arhiepiscop de Bucureşti, acesta rămânând 


14 Fabian DoBoş, ed., Săbăoani, file de istorie, 182. 

15 A. MORARU — I. RĂCHITEANU, Păstorii diecezei de laşi..., 25. 

16 Jean NouziLLE, Les catholiques de Moldavie. Histoire d'une minorité religieuse de 
Roumanie, laşi, 2008, 251. 

17 Arhiva Episcopiei Romano-Catolice laşi (AERC Iaşi), dosar 2/1921, f. 5. 

18 Arhiepiscopul a fost obligat să-şi prezinte demisia din cauza faptului că guvernul de 
la Bucureşti a considerat că în timpul Primului Război Mondial ar fi colaborat cu trupele de 
ocupaţie germană (Raymund NETZHAMMER, Episcop în România într-o epocă a conflictelor 
naţionale şi religioase, II, Bucureşti 2005, 1610; cf. Fabian DoBoş, ed., Săbăoani, file de is- 
torie, 184). 

însă şi la conducerea Diecezei de Iaşi, ca administrator apostolic”. La 7 
mai 1925, Mons. Mihai Robu a fost numit în scaunul episcopal de Iaşi, fiind 
prezentat Sfântului Scaun de către noul arhiepiscop de Bucureşti, Mons. 
Cisar?. Episcopul Mihai Robu a slujit Dieceza de Iaşi până la moartea sa 
(27 septembrie 1944). Din cauza celui de-al Doilea Război Mondial, a fost 
nevoit, în martie 1944, să se refugieze la Beiuş?!, unde a murit. Trista veste 
a fost adusă la cunoştinţa credincioşilor cu ajutorul următoarelor cuvinte: 


Clerul Diecezei Catolice de Iaşi, cu inimă îndurerată, dar resemnat la voința 
prea sfântă a lui Dumnezeu, anunţă tuturor că Excelența Sa Monsenior Mihai 
Robu, episcop catolic de Iaşi, a trecut la cele veşnice, după scurte şi grele sufe- 
rinţe, în ziua de 27 septembrie a.c., orele 10.00, în al 61-lea an al vieţii, al 38-lea 
al preoţiei şi al 20-lea al păstoririi sale binecuvântate. Rămășițele pământeşti 
ale iubitului şi în veci neuitatului ierarh se vor aşeza provizoriu în cimitirul din 
Beiuş, după slujba religioasă ce se va oficia în biserica greco-catolică română 
din Beiuş, vineri, 29 septembrie 1944, orele nouă dimineață. Odihnească-se în 
pace!?? 


A fost înmormântat în cimitirul din localitate la 29 septembrie, iar în 
anul 1964 osemintele sale au fost aduse la Iaşi şi reînhumate în Catedrala 
„Adormirea Maicii Domnului”%. 


2. Activitatea episcopului Mihai Robu 


Lucrarea spirituală a primului episcop indigen de Iaşi poartă amprenta 
inscripției de pe stema episcopală: In cruce salus. Crucea episcopului Mihai 
Robu a fost mai mare şi, prin urmare, mai grea decât a predecesorilor săi, 
deoarece în perioada interbelică Dieceza de Iaşi cuprindea şi comunitățile 
din Basarabia şi Bucovina”. Pentru a reuşi să-şi facă simţite vocea şi 
autoritatea în întreaga dieceză, Mons. Mihai Robu s-a lăsat ajutat de 
vicarul general al Bucovinei, Mons. Adalbert Grabowski, şi de parohul 


1 Iosif GABOR, Ierarhia catolică de rit latin în România, ms., Bucureşti 1980, 139. 

2 AERC Iaşi, dosar 1/1933, f. 3. 

21 AERC Iaşi, dosar 17/1923-1947, f. 167. 

22 Anton DESPINESCU, „Diarium - file de cronică privind seminarul diecezan Sfântul Iosif 
din Iaşi (1939-1947)”, Buletin istoric 3 (2002) 137. 

25 A. MORARU — I. RĂCHITEANU, Păstorii diecezei de Iaşi..., 25. 

2 În raportul prezentat Sfântului Scaun în anul 1933, Mons. Mihai Robu scria că din 2 
august 1921 regiunea Basarabia a fost adăugată Diecezei de Iaşi (mai înaine aparținea de 
Dieceza de Tiraspol - Rusia); în urma concordatului dintre România şi Vatican, la 15 au- 
gust 1930, Bucovina a trecut sub jurisdicţia episcopatului de Iaşi (până atunci depindea de 
Leopoli - Polonia) (AERC Iaşi, dosar 1/1933, f. 27). Dacă în Basarabia numărul de catolici 
nu era foarte mare, trebuie remarcat faptul că credincioşii din Bucovina (110.000 - în mare 
parte germani, polonezi şi unguri) reprezentau circa jumătate din întreaga dieceză (Fabian 
DoBoş, ed., Săbăoani, file de istorie, 185). 

de Chişinău, Mons. Dr. Marcu Glaser, care era şi decan de Basarabia”. 
În anul 1933, suprafaţa Diecezei de Iaşi era de 93.545 km?; dintre cele 6 
milioane de oameni care trăiau în Moldova, 200.000 erau romano-catolici; 
evreii erau circa 600.000. În acelaşi an, în Dieceza de Iaşi erau 68 de preoți 
seculari, 10 clerici şi 57 de seminarişti; dieceza avea 8 decanate: laşi (cu 
reşedinţa la Iaşi); Siret (Tămăşeni); Bistriţa (Bacău); Trotuş (Grozeşti); 
Basarabia (Chişinău); Cernăuţi (Cernăuţi); Rădăuţi (Rădăuți), Suceava 
(Suceava); erau 29 de parohii; conventualii aveau 10 parohii%, franciscanii 
fiind în număr de 25 de preoți şi 19 fraţi; iezuiții aveau reşedinţa la biserica 
din Cernăuţi — acolo erau în număr de 4 preoți şi 2 frați laici; în plus, în 
Seminarul din laşi mai erau 3 preoți şi un magister. La aceeaşi dată, mai 
erau în laşi şapte preoţi din Congregația Sfântul Vincențiu de Paul, care 
lucrau în diverse parohii. În Dieceza de Iaşi mai activau şi surorile Notre 
Dame din Sion: la laşi erau 72 de surori; la Galaţi erau 85”. De asemenea, 
în dieceză mai activau şi surorile Del Giglio, care ţineau orfelinatele din 
Huşi (6 surori) şi Hălăuceşti (10 surori). În sfârşit, amintim şi prezența 
surorilor celui de-al Treilea Ordin Franciscan, care aveau un orfelinat la 
Cernăuţi”. 

Episcopul Mihai Robu s-a îngrijit în mod constant şi de faptul ca preoţii 
din Dieceza de Iaşi să-şi păstorească enoriaşii cu zel şi vrednicie?. În acest 


2 Fabian DoBoş, ed., Săbăoani, file de istorie, 193. 

% La 26 iulie 1895, Congregația De Propaganda Fide a promulgat decretul de înființare 
a Provinciei franciscane Sfântul Iosif din Moldova. Prin acest decret, ce conţinea şapte 
puncte, erau delimitate hotarele provinciei franciscane, se dădea acesteia numele de Sfân- 
tul Iosif, se preconiza deschiderea unui noviciat şi a unui seminar franciscan în Moldova, 
erau enumerate cele 10 parohii care trebuia să compună noua provincie (Arhiva Curiei 
Generale a Fraţilor Minori Conventuali, Nova Ordinis Provincia Romaniae, ff. 14-16). 

2 Numărul de surori era mai mare la Galaţi, deoarece aici şcoala pe care acestea o con- 
duceau avea mai multe eleve, în oraşul Galaţi fiind mai mulţi catolici decât la Iaşi, şi dato- 
rită faptului că la Galaţi veneau cu vaporul pe Dunăre mulţi austrieci şi italieni catolici 
pentru a încheia diverse afaceri. 

2% AERC Iaşi, dosar 1/1933, ff. 3-5. Redăm şi statistica pe care episcopul a prezentat-o 
Sfântului Scaun la vizita ad limina din 25 octombrie 1938: Moldova avea 6,5 milioane de 
locuitori, din care 220.000 catolici; preoţi diecezani erau 58; clerici, 34, iar seminarişti, 30 
(Ibidem, f. 34); franciscanii erau 38 de preoți şi 19 fraţii laici; iezuiţii erau la Cernăuţi 4 
preoți şi 2 fraţi laici şi în seminarul din laşi 4 preoți şi 2 scolastici (Ibidem, f. 36); pentru 
Bucovina exista un vicar general, Adalbert Grabowski, care fusese numit de mitropolitul de 
Leopoli, înaintea anexării Bucovinei la Dieceza de Iaşi (Ibidem, f. 50). Mai mulţi seminarişti 
se găseau la studii peste hotare: 6 la Colegiul De Propaganda Fide din Roma; 3 în Germa- 
nia; 3 în Polonia; 2 la Fano (Italia) (Ibidem, f. 53); se publicau revistele: Lumina creştinului 
(diecezană); Die katholische Volkswacht (editată de preoţii germani la Cernăuţi); Viaţa şi 
Aurora franciscană (franciscane) (Ibidem, f. 56). 

29 Acest lucru reiese şi dintr-o scrisoare pe care episcopul Mihai Robu a trimis-o la 10 
noiembrie 1930 parohului din Luizi-Călugăra, Iosif PM. Pal, O.EM. Conv.: „Ma rog în fieca- 

sens, se poate confirma că în scrisorile trimise preoților autoritatea se 
împletea cu bunătatea“. Metoda aplicată era simplă, deşi cerea un efort 
deosebit: episcopul îi scria fiecărui preot în parte, pentru a-l încuraja sau 
corecta. Deseori, preoții care aveau de construit biserici apelau la păstorul 
diecezei, care, de cele mai multe ori, le dăruia diverse ajutoare financiare 
sau aproba numeroase scrisori prin care respectivii parohi cereau ajutoare 
atât de la unele instituţii din țară, cât şi din străinătate. 
Pastoraţia episcopilui Robu este însemnată prin construcţiile frumoase şi multe 
de biserici, care s-au înălțat prin satele Moldovei, în perioada dintre cele două 
războaie, şi prin desele vizite canonice prin toate satele întinsei sale dieceze, în 
aşa fel că figura episcopului Robu era așteptată şi bine cunoscută prin toate 
locurile?!. 


În perioada interbelică s-a dezvoltat foarte mult presa catolică în Moldova 
datorită interesului mare pe care unii preoți l-au avut față de evanghelizarea 
poporului prin scrieri religioase. Cele mai importante reviste erau Lumina 
creştinului (revistă diecezană care apărea la Iaşi) şi Viața (revista fraților 
franciscani conventuali, care era tipărită la Săbăoani)”. Dacă prima revistă 
se adresa unui public cu o anumită cultură, a doua avea un accent mai 
popular, fiind publicate aici şi articole cu caracter practic, pentru catolicii 
care trăiau la ţară. În perioada păstoririi episcopului Mihai Robu a luat un 
avânt deosebit spiritualitatea franciscană. Acest ordin, prezent încă din 
secolul al XIII-lea pe teritoriul aşezat la est de Munţii Carpați”, a reuşit 
să înființeze pe teritoriul Moldovei o provincie care avea datoria de a-l 
ajuta pe episcopul de Iaşi în pastoraţie“i. Pentru formarea noilor preoți 


re zi la sfânta Liturghie pentru scumpul meu cler, pentru ca toţi să fie sănătoşi, râvnici, 
prudențţi, pilde de virtuţi preoţeşti” (IDEM, dosar 2/1921, f. 260). 

3 Astfel, parohului de Huşi, Felix Rafaelli, O.F.M. Conv., care depozitase o mare cantita- 
te de piatră în curtea orfelinatului din localitate, spre marea supărare a maicilor, episcopul 
Mihai Robu îi scrie următoarele cuvinte de dojană: „Purtarea aceasta nu o înțelegem şi nici 
nu vrem s-o calificăm; dar se potriveşte foarte puţin cu haine sfântului Francisc” (IDEM, 
dosar 2/1921, f. 19). 

Părintelui Andrei Gherguţ, foarte dur în privința comportamentului tinerilor, episcopul 
Mihai Robu îi recomandă mai multă înțelepciune: „Fii sever unde trebuie, dar şi prudent, 
pentru că, astfel, mai mult strici decât câştigi... Vei căuta să readuci pe cei rătăciţi pe calea 
mântuirii cu toate mijloacele ce ţi le va dicta zelul şi prudenţa” (IDEM, 3/1943, scrisoarea nr. 
127 din 2 martie 1943). 

31 Iosif GABOR, Ierarhia catolică a Moldovei, ms., vol. III, 192. 

32 De remarcat faptul că cele două reviste au apărut pentru prima dată în acelaşi an: 1913. 

3 Cf. Fabian Dosoş, La Diocesi di Jassy (Romania) durante l'episcopato del vescovo 
Domenico Jaquet, 0.F.M. Conv. (1895-1903), Sapientia, laşi 2008, 48. 

34 Această reuşită a catolicismului din Moldova a avut loc în timpul păstoririi celui de-al 
doilea episcop de Iaşi, Mons. Dominic Jaquet (1895-1903). Cf. Fabian Dosoş, La Diocesi di 
Jassy (Romania)..., 109-123. 


34 DIALOG TEOLOGIC 29 (2012) 


şi frați din acest ordin călugăresc, a fost fondat la Hălăuceşti, în anul 
1898, un seminar regular”, iar la Săbăoani a fost inagurat, la 15 august 
1926, Noviciatul franciscan. La data de 22 august acelaşi an, părintele 
provincial Bonaventura Morariu îi trimitea o scrisoare episcopului Mihai 
Robu, prin care îi cerea permisiunea de a păstra sfânta Împărtăşanie în 
capela din noua clădire a Noviciatului franciscan. De fapt, această cerere 
era a novicilor din Săbăoani, care doreau să aibă mereu în propria casă 
preasfântul Sacrament, pentru ca ori de câte ori ar fi avut un moment 
de recreaţie, să-l petreacă în fața lui Isus din sfânta Împărtăşanie”. Ca 
urmare a acestei mărturisiri de credință, în Parohia Săbăoani a avut loc 
un avânt puternic în rândul Ordinului al Treilea Franciscan (terțiarii). 
„Pe lângă terţiarii vechi, în ziua de 4 octombrie 1926 au primit haina 
55 de persoane”:t. Merită amintit şi faptul că în anul 1924 a început să 
funcționeze la Luizi-Călugăra Seminarul Filosofico-Teologic Franciscan”. 


3. Grija episcopului Mihai Robu față de Seminarul din Iaşi 


Una dintre prioritățile episcopului Mihai Robu, încă de la numirea sa în 
fruntea Episcopiei de Iaşi, a fost grija pe care necontenit a arătat-o pentru 
Seminarul din laşi, seminar pe care el însuşi l-a frecventat, în care a predat 
şi care, ca episcop, a devenit „inima inimii” sale. 

Primul lucru pe care l-a considerat necesar în grija sa pentru dieceza a 
cărei păstorire i-a fost încredințată era mărirea numărului seminariştilor“. 
În total, în perioada 1925-1944, au fost admişi în Seminarul din laşi 241 
de tineri, dintre care 73 au fost hirotoniți preoți“, ducând până la sfârşit 
„lupta cea bună” (2Tim 4,7). 

În anul 1925, ca urmare a lipsurilor financiare, nu a putut primi nici un 
seminarist*?. În anul 1927, Mons. Mihai Robu îi încredințează pentru a treia 
oară conducerea Seminarului Mons. Diomede Ulivi, la 11-12 ocotmbrie 
acelaşi an urmă primirea a 57 de candidaţi, dintre care 17 aparțineau 
Arhidiecezei de Bucureşti. La 26 octombrie 1929, Universitatea din laşi a 


3 Fabian DoBoş, La Diocesi di Jassy (Romania)..., 244-251. 

3% Fabian DoBoş, ed., Săbăoani, file de istorie, 130. 

31 AERC Iaşi, dosar 1/1926, f. 12. 

38 Aurora franciscană, Hălăuceşti, anul IX, nr. 9-10-11-12, p. 95. 

39 Iosif Petru M. PAL, Originea catolicilor din Moldova şi fanciscanii, păstorii lor de 
veacuri, Săbăoani-Roman 1942, 226. 

4 Primele scrisori pastorale ale episcopului Mihai Robu scot în evidenţă grija specială 
pe care acesta a arătat-o față de Seminarul diecezan din Iaşi (cf. Fabian DoBoş, ed., Săbă- 
oani, file de istorie, 186). 

4 Iosif GABOR, Seminarul catolic Iaşi, 1886-1986, ms., Luizi Călugăra 1985, 107-115. 

“ AERC Iaşi, dosar 4/1925, f. 98. 

restituit Episcopiei clădirea seminarului. La 28 octombrie, Mons. Diomede 
Ulivi, împreună cu Mons. Anton Gabor şi cu profesorii universitari David 
şi Mayer au convenit asupra reparațiilor necesare şi a predării edificiului 
Seminarului de pe Copou, fost cămin studențesc. La 23 noiembrie 1929 a 
început transportarea lucrurilor Seminarului în clădirea retrocedată“. 

Solicitudinea specială pe care a arătat-o episcopul Mihai Robu față 
de Seminarul dicezan din laşi este reflectată şi în circularele sale despre 
„inima Diecezei de laşi”. Astfel, la puţin timp după ce a luat frâiele diecezei, 
Mihai Robu adresează, la 6 decembrie 1925, o scrisoare circulară, prin 
care doreşte să-i responsabilizeze pe credincioşii eparhiei sale cu privire 
la contribuţia fiecăruia în formarea „viitorilor voştri părinți sufleteşti”. 
Mai întâi, Mihai Robu mulţumeşte pentru ajutoarele acordate până la 
acel moment, în special pentru colecta de Paşti pentru „scumpul Nostru 
Seminar”, dar în chip deosebit mulţumeşte „acelora care au dat bani sub 
titlu de «Pâinea seminarului», adică suma ce ajunge pentru a plăti o zi 
pâinea trebuincioasă seminariştilor”. 

Circulara îi îndeamnă pe iubiții săi „fii în Cristos” să nu lase „să treacă 
sărbătoarea cea frumoasă a Naşterii Domnului nostru Isus Cristos” fără să 
se gândească „la iubirea lui cea mare către noi”, iubire pe care credincioşii 
o pot arăta şi prin ajutorarea Seminarului: 


De am găsi în mijlocul vostru numeroşi binefăcători de felul acesta, am scăpa 
de o grijă mare. Şi cred că n-ar fi greu să contribuiţi în modul acesta la întreți- 
nerea seminariştilor: la cununii, la botezuri, la înmormântări, la alte ocaziuni, 
în loc de a face unele cheltuieli zadarnice şi poate chiar vătămătoare, dați o 
sumă potrivită pentru „Pâinea seminarului”. 


Răsplata pentru aceste binefaceri va fi una spirituală, „căci banul astfel 
întrebuințat vă va aduce binecuvântare prin rugăciunile ce le vor face 
seminariştii pentru toți binefăcătorii lor”*. 

Într-o altă circulară, datată 3 mai 1927, episcopul Mihai Robu aducea la 
cunoştinţa credincioşilor „că la toamnă vom primi elevi noi în Seminarul 
diecezan din laşi”. lată cum vede păstorul diecezei rolul Seminarului: 


Seminarul este un loc de pregătire a viitorilor preoţi, unde tinerii sunt ținuți 
departe de primejdiile lumii, de ispitele ei şi de pildele rele şi sunt crescuți în 
frica lui Dumnezeu, ca să fie vestitori destoinici ai Evangheliei şi împărțitori 
credincioşi ai tainelor lui Dumnezeu, prin mijlocul cărora să-i ducă pe oameni 
la mântuire. În Seminar elevii primesc învăţătura trebuincioasă în ştiinţele 


43 Cf. Volum festiv în amintirea evenimentului unic în istoria Eparhiei de laşi: Hirotonia 
a 33 absolvenţi clerici ai acestui seminar, Presa Bună, laşi 1939, 14. 

+ Cf. Iosif Tamaş — Fabian DoBoş, ed., Dinamica păstoririi Bisericii Romano-Catolice 
din Moldova de la înfiinţarea Episcopiei de Iaşi (1884) până în prezent. II. Episcopul Mihai 
Robu, Sapientia, Iaşi 2011, 105-106. 

profane şi bisericeşti, mintea lor se dezvoltă prin studiul filozofiei şi al teologi- 
ei; cunoştinţele lor se întind la toate ramurile ştiinţelor; pentru ca viitorii pre- 
oți să poată sta de vorbă cu toată lumea şi să poată subjuga adevărului desco- 
perit de Dumnezeu chiar minţile cele mai luminate. 


O caracterizare mai bună a importanței Seminarului nici că s-ar putea 
găsi! 

În aceeaşi circulară, Mons. Mihai Robu indică şi cum se desfăşoară viața 
zilnică a unui seminarist;: 


Ei se roagă regulat la anumite timpuri ale zilei; ascultă sfânta Liturghie în fie- 
care zi; primesc deseori sfintele sacramente; aud vorbindu-se despre cele sfinte: 
fuga păcatului, deprinderea virtuţilor creştineşti, iubirea desăvârşită către 
Dumnezeu şi către aproapele, pildele eroice ale sfinţilor şi învaţă în chipul aces- 
ta a fi buni şi a face totul pentru Dumnezeu. 


Condiţia necesară pentru ca cineva să guste fericirea de a fi preot, 
păstorul o vede în „gândul curat de a-i sluji lui Dumnezeu şi de a munci 
spre mântuirea oamenilor”f. 

Pe lângă contribuţiile pe care le ofereau credincioşii Diecezei de Iaşi 
pentru Seminar, o altă sursă de venit pentru întreținerea seminariştilor 
au fost călătoriile episcopului în Occident, cu scopul de a cere ajutoare“. 
În acelaşi timp a reuşit să redobândească de la guvernul român suma de 
41.000 lei pe care Seminarul o primea încă de la sfârşitul secolului al XIX- 
lea“. 

Primul episcop indigen de laşi s-a îngrijit cu o atenţie deosebită şi 
de formarea intelectuală a seminariştilor. Pentru a avea profesori bine 
pregătiți, Mons. Robu îi trimitea la studii de specialitate, în universități de 
seamă ale Europei, pe cei mai buni dintre studenţi. Astfel, în toamna anului 
1934 au plecat pentru studii la Roma trei dintre studenţii filozofi pentru 
definitivarea studiilor la Colegiul De Propaganda Fide, unde, încă din 
anul 1932, se mai aflau trei studenţi români“. Episcopul păstra o strânsă 
legătură cu seminariştii trimişi la studii, încurajându-i şi asigurându-i de 
susținerea sa materială şi spirituală. Tinerilor trimişi la Universitatea din 
Strasbourg (Petru Andrei, Gaspar Bachmeier şi Carol Sâhn) le scria: „Aţi 
lăsat cea mai bună impresie pe unde aţi fost... Să vadă şi francezii că şi 
cu românii nu-i de şagă!”* Seminariştilor Haik, Hartinger şi Weber, aflați 
pentru desăvârşirea studiilor la Universitatea din Trier, le-a trimis câte 500 


15 Cf. Iosif Tamaş — Fabian DosBoş, ed., Dinamica păstoririi Bisericii Romano-Catolice..., 
112-113. 

15 Iosif GABOR, Ierarhia catolică a Moldovei, 191. 

11 Fabian DoBoş, Istoria Seminarului „Sfântului Iosif” din Iaşi, 25. 

48 Cf. Volum festiv în amintirea evenimentului unic în istoria Eparhiei de Iaşi..., 15. 

19 AERC Iaşi, dosar 2/1921, f. 286. 

de mărci şi i-a rugat să-i cheltuiască cu înțelepciune, pentru că „am multe 
guri de hrănit şi mulți copii de îmbrăcat. Rugaţi-vă să găsesc binefăcători 
cât mai mulți pentru a putea întreţine acest regiment de elevi”%. 

În anul 1930, la conducerea Seminarului din Iaşi, la rugămintea 
episcopului Mihai Robu, revin călugării iezuiţi, rector fiind numit Felix 
Wiercinski. Schimbarea oficială a rectorului s-a făcut la 3 august. Pentru 
anul şcolar 1930-1931 s-au primit 21 de candidaţi în clasa a IV-a şi 40 
pentru clasa I. Spre sfârşitul anului 1931 sosesc în seminar primele trei 
călugărițe, care aparțineau „Familiei Mariei”; acestea aveau ca scop 
menținerea curățeniei în seminar, dar şi pregătirea hranei zilnice". 
Felix Wiercinski a părăsit Seminarul la 25 iunie 1932, rămânând pentru 
seminarişti „un modul de trăire creştinească, de preot-păstor şi profesor”, 
motiv pentru care la conducerea Seminarului au rămas preoții iezuiți, în 
locul lui Wiercinski fiind numit rector Pr. Ştefan Iakubek, care a deținut 
funcția de recor până în anul 1934, când a fost înlocuit de Pr. Alfons 
Schinke*?. 

În toamna anului 1936 s-au sărbătorit 50 de ani de la înființarea 
Seminarului diecezan. Cu această ocazie au fost invitați toți parohii din 
dieceză împreună cu câte trei enoriaşi. S-a organizat, pe lângă Liturghia 
pontificală cu Te Deum, un spectacol frumos în fața autorităţilor, a 
preoților şi a delegaţiilor venite din parohiile Diecezei”. Pregătind acest 
jubileu, episcopul Mihai Robu a trimis credincioşilor o nouă circulară, 
înştiințându-i despre acest eveniment şi îndemnându-i să se roage, „ca 
în viitor Seminarul să producă roade şi mai îmbelşugate pentru slava lui 
Dumnezeu şi pentru mântuirea sufletelor”. Prin aceeaşi circulară, Mons. 
Robu poruncea 


ca acest jubileu de 50 de ani al Seminarului Diecezan să fie sărbătorit în toate 
parohiile în ziua de Duminică 27 Septembrie sau în Duminica întâia a lunii 
Octombrie printr-o predică ocazională despre însemnătatea Seminarului şi a 
Preoţiei şi printr-un Te Deum, ce se va cânta la sfârşitul slujbei mari, şi o oră 
de adoraţiune a prea sfântului Sacrament expus pe altar înainte de vecernia 
obişnuită. 


5 AERC Iaşi, dosar 2/1921, f. 296. 

51 Cf. Volum festiv în amintirea evenimentului unic în istoria Eparhiei de Iaşi..., 14; 
Fabian DoBoş, Istoria Seminarului „Sfântului Iosif” din laşi, 22. 

52 Cf. Volum festiv în amintirea evenimentului unic în istoria Eparhiei de Iaşi..., 14-15; 
Alois MORARU, „Seminarul diecezan «Sfântul Iosif» din Iaşi. De la înființare până în anul 
1948”, Dialog teologic 18 (2006) 31. 

5 Alois MORARU, „Seminarul diecezan «Sfântul Iosif» din Iaşi...”, 31. 

De asemenea, se cerea „ca în acea duminică să se facă o colectă 
extraordinară în bani pentru nevoile urgente ale Seminarului”5. 

În anul 1939 episcopul Mihai Robu a avut bucuria să hirotonească 33 
de preoţi. Evenimentul a fost pregătit şi printr-o scrisoare circulară din 
data de 14 noiembrie 1938. În ea, după ce mulţumeşte pentru ajutoarele 
acordate Seminarului şi după ce îndeamnă la continuarea oferirii acestui 
ajutor, cere, în mod deosebit, ajutorul spiritual şi nevăzut al rugăciunii, 
prin care ajutorul bănesc să nu fie dat în zadar, ci să aducă roade dorite. 
Motivul acestei cereri este tocmai hirotonirea în anul următor a celor 33 
de tineri, dintre care 20 studiau la Iaşi, iar 13 în străinătate. Concret, în 
rugăciune urma să se ceară: 1) iluminare divină, ca aceşti tineri „să se 
cerceteze şi să vadă cu ce gând se apropie de sfânta preoție”; 2) ca tinerii „să 
se cerceteze bine pe sine, adecă inima şi sufletul şi apucăturile şi pornirile 
şi caracterul lor, şi să vadă, dacă au voința şi puterea trebuincioasă, ca să 
împlinească — cu ajutorul harului dumnezeesc — toate îndatoririle preoțești, 
exact, conştiincios şi până la moarte”, 3) ca tinerii teologi „să rămână 
statornici în chemarea lor”5. 

Unul dintre absolvenții promoţiei din anul 1939, Pr. Dumitru Sandu 
Matei, într-un frumos „Omagiu” editat cu ocazia hirotonirii, scria despre 
păstorul Mihai Robu următoarele rânduri, în care găsim exprimată iubirea 
pe care a avut-o episcopul față de Seminar, aşa cum au perceput-o şi trăit-o 
seminariştii: 

Dragostea sa l-a purtat peste hotarele țării, unde pledează cu toată autoritatea 

sa de înalt prelat al Bisericii, pentru cei 50 de seminarişti ai lui... Dragostea 

părintească i-a reclamat multe jertfe. Multe le ştim, însă cele mai multe nu le 
ştim, fiindcă aşa-i orice bun părinte: face multe în taină, care rămân taină până 
la mormânt... El a luptat, a alergat, a muncit, s-a sacrificat pentru noi 12 ani. 

„Voi sunteţi grija mea cea mare!”, ne-a spus-o de atâtea ori. Doisprezece ani! A 

început a albi. Dumnezeu i-a primit rugăciunile şi jertfele, de ani de zile...% 


În anul 1939 preoţii iezuiți au părăsit din nou conducerea Seminarului, 
aceasta revenindu-le preoţilor diecezani. În toamna anului 1939, rector 
al Seminarului a fost numit Mons. Marcu Glaser, fiind primiţi încă 47 de 
elevi”. Ultima sfântă Liturghie pe care episcopul Mihai Robu a celebrat-o 
în Seminar a fost cea de hram, din 19 martie 19448, Solemnitatea sfântului 


5 Iosif Tamaş — Fabian DoBoş, ed., Dinamica păstoririi Bisericii Romano-Catolice..., 130. 

5 Cf. Iosif Tamaş — Fabian DosBoş, ed., Dinamica păstoririi Bisericii Romano-Catolice..., 
141-143 

56 Cf. Volum festiv în amintirea evenimentului unic în istoria Eparhiei de laşi..., 5-6. 

57 Alois MORARU, „Seminarul diecezan «Sfântul Iosif» din Iaşi...”, 32. 

58 Cf. Alois MORARU, „Seminarul diecezan «Sfântul Iosif» din Iaşi...”, 32. 

Iosif, după care au urmat refugierea şi moartea păstorului, departe de 
poporul credincios din Moldova şi de dieceza sa. 


4. Mărturia spirituală a episcopului Mihai Robu 


Primul episcop indigen al Diecezei de laşi a avut un rol deosebit 
de important în evoluția catolicismului în Moldova, care în perioada 
episcopatului său a luat un mare avânt. Amprenta spirituală pe care 
episcopul Mihai Robu a lăsat-o asupra catolicismului din Moldova a fost 
atât de puternică, încât regimul comunist, instaurat în România după cel 
de-al Doilea Război Mondial, nu a reuşit s-o şteargă. Într-adevăr, foarte 
mulți catolici, preoți şi laici, care au avut de suferit pe timpul dictaturii, 
au fost întăriți în momentele de cumpănă de figura şi exemplul acestui 
distins prelat. Relaţiile cordiale pe care episcopul Mihai Robu a reuşit să 
le instaureze cu autorităţile civile, dar şi cu preoţii şi laicii din dieceza 
pe care o conducea au avut drept consecință creşterea numărului de 
catolici şi înrădăcinarea tot mai adâncă a credinței catolice pe pământul 
Moldovei. Acest succes pastoral al primului episcop indigen de laşi se 
datorează, în primul rând, fidelității sale față de chemarea sacerdotală şi 
episcopală”, dar şi competenţei preoţilor şi laicilor din Moldova, care au 
reuşit aproape întotdeauna să asculte şi să pună în practică învățăturile 
păstorului lor. Miile de pagini semnate de episcopul Mihai Robu, păstrate 
în Arhiva Episcopiei Romano-Catolice de laşi, dau mărturie despre grija pe 
care acesta o purta necontenit față de supuşii săi, indiferent de rangul şi 
statutul pe care aceştia l-ar fi ocupat în societate sau în Biserică. Această 
imparțialitate de care a dat dovadă a făcut ca faima sa să crească din ce 
în ce mai mult, iar amintirea numelui său să fie veşnică în istoria pe care 
catolicii din Moldova au scris-o de-a lungul secolelor. Orice catolic din 
Moldova poartă în suflet, chiar fără să-şi dea seama, amprenta spirituală 
a episcopului Mihai Robu, una dintre personalitățile religioase de prim 
rang din istoria României. Fără semnificativa contribuţie a acestuia, 
catolicismul la est de Carpaţi ar fi fost mult mai sărac, aproape searbăd. 
Primul episcop indigen de laşi reprezintă pentru catolicii din Moldova 
uriaşul de pe umerii căruia pot scruta orizonturi noi, care să-i unească, 
pe de o parte, cu Tradiţia Bisericii, iar pe de alta, să-i țină aproape de 
regiunea şi contextul în care îşi exprimă credința. De pe acest soclu stabil, 
credincioşii de astăzi reuşesc să întrezărească scopul unităţii şi al păcii 


5 Episcopul Mihai Robu „nu s-a sfiit să împlinească cele mai de rând servicii preoțești 
în catedrală şi zilnic — tot timpul cât a fost în Iaşi — mergea pe jos de la episcopie la capela 
maicilor sioniste, unde celebra sfânta Liturghie la orele 7, cu precizie matematică” (Iosif 
GABOR, Ierarhia catolică a Moldovei, ms., vol. III, 191). 

lăuntrice, singurul motiv care l-a determinat pe episcopul Mihai Robu să- 
şi închine întreaga viaţă lui Dumnezeu şi oamenilor. Jertfa vieţii sale nu 
a fost zadarnică şi deci nu poate fi dată uitării, cu atât mai mult cu cât 
astăzi catolicismul din Moldova se află, ca şi în perioada interbelică, într-o 
perioadă de păstorire şi de viaţă socială şi culturală dinamică. 


Incheiere 


Sfînta Scriptură abundă de laude aduse înțelepciunii, e plină de lauda 
adusă omului înțelept, fie bărbat, fie femeie, care îşi cântăreşte bine 
faptele şi cuvintele înainte de a le folosi, care nu-şi mâhneşte Creatorul, 
nici aproapele, prin cuvinte contrare adevărului, omeniei, dreptății sau 
moralei. În acelaşi timp, îi dezaprobă pe toţi cei care se abat de la această 
cale a înțelepciunii. Citim în Sfânta Scriptură că povaţa este un sfetnic 
bun şi că îndemnurile care dau învățătură sunt calea vieţii (Prov 6,23), 
iar în altă parte, după sfatul Ziditorului a toate, cine doreşte viața şi 
vrea să aibă zile bune, acela să-şi oprească limba de la rău şi buzele lui 
să nu spună vicleşug (Ps 33,12). La capătul celălalt întâlnim Ierusalimul 
pustiit şi Iudeea căzută, pentru că limba fiilor lui Israel a fost împotriva 
Domnului şi a slavei sale (Is 3,8). Şi aşa este de aşteptat să pățească toate 
neamurile ai căror fii s-au degradat sufleteşte, făcând loc minciunii în viața 
lor particulară şi socială. Pentru îndreptarea acestor fii şi-a slujit episcopul 
Mihai Biserica şi neamul. Mare dar al lui Dumnezeu este limba omului. 
De aceea ne sfătuieşte Mihai Robu să ne îngrijim de sfințenia ei, prin 
roua rugăciunii care îi va da apoi putere să stea numai în slujba Duhului 
Sfânt, împlinindu-şi astfel adevărata menire. Acelaşi ideal l-a insuflat şi 
seminariştilor pentru care, ca profesor şi ca episcop, s-a arătat a fi mereu 
un tată milostiv şi iubitor ce-şi îngrijeşte copiii la „umbra aripilor sale” 
(Ps 17,8). Cât despre românii noştri, n-avem nici o îndoială că iubirea 
adevărului este trăsătura de temelie a sufletului lor. Şi fiindcă, după 
cuvântul lui Isus, adevărul îi scoate la limanul libertăţii pe cei ce-l iubesc 
pe el (In 8,32), nu ne îndoim nici despre aceea că Dumnezeul părinţilor 
noştri ne va elibera de vrăjmaşii noştri. Aşa gândea, simțea, vorbea, se 
ruga episcopul Mihai Robu. 


